MOARTEA UNUI ȘOARECE 


HOWARD FAST 


oar şoarecele văzu discul zburător coborînd spre pămînt: se 

refugie înspăimîntat într-o vizuină de cîrtiţă, cu botul fremă- 

tînd, nervii vibrînd de frică şi de atenţie, în timp ce splendidul 
obiect auriu ateriza. 

Discul zburător, o astronavă de formă circulară, ce avea aproximativ 
aerul unei pălării cu boruri largi strivită, aproape că atinse acoperişul casei 
de periferie, traversă curtea din spate şi se aşeză într-un vălmăşag de 
iederă, agăţat între crengi şi frunze, astfel încît să fie complet acoperit. Şi 
pentru că avea un diametru de doar 70 de centimetri şi nu era mai înaltă de 
17, mimetizarea reuşi perfect. 

Ceasul clopotniţei sunase abia trei dimineaţa. Locuitorii acelei case şi 
din toată mahalaua aglomerată, dormeau. Discul zburător sosise fără zgo- 
mot. Numai şoarecele îl văzuse, privindu-l fără să înţeleagă ce se petrece. 

Amintirea întîmplării deveni subit vagă şi nesemnificativă în memoria 
şoarecelui... Era ca şi cum nu s-ar mai fi întîmplat nimic. Trecură secunde, 
minute, o oră întreagă; apoi se aprinse o lumină în încărcătura de frunze şi 
crengi unde zăcea discul zburător. Şoarecele fixă acea lumină, şi văzu 
ieşind doi oameni, care coborîră pe pămînt. Cei doi aveau o înălțime puţin 
mai mare de 7 centimetri şi erau îmbrăcaţi în salopete spaţiale. Dacă şoare- 
cele ar fi fost în măsură să distingă între scafandru şi ceea ce acesta 
conţinea, ar fi observat că sub îmbrăcămintea transparentă, oamenii din 
disc erau diferiţi de cei tereştri. 

Şi apoi era o diferenţă fundamentală: erau telepaţi. Pentru că nu comu- 
nicau prin intermediul cuvintelor, iar scafandrele lor nu păreau dotate cu 
aparatură radio. 

După cinci minute de linişte, cele două creaturi îşi schimbară primele 
rînduri. 

— Trebuie să ne amintim — spuse primul om — că, deşi aici cîntărim 
mult mai puţin decît acasă, sîntem încă foarte, foarte grei. Şi terenul nu e 
prea dens. 

— Aşa e. Dar... dorm toţi? 

Prima fiinţă privi înainte, şi mintea sa deveni o plasă electronică ce 

atinse minţile tuturor creaturilor vii pe o rază de un kilometru şi jumătate 
împrejur. 

— Umanii dorm aproape toţi. Şi animalele aparţin în mare parte spe- 
ciilor diurne. 

— Curios. 

— Hm... n-aş spune. Sînt mai toate animale sălbatice, mici creaturi săl- 
batice. Au o mare teamă... Foame şi teamă. 

— Bietele. 

— Da, bietele de ele. În orice caz, reuşesc să supravieţuiască. O fru- 
moasă iniţiativă, să facă în ciudă rudelor mai mari. Rude interesante. 
Sondează un pic. 

Al doilea om îşi prelungi mintea şi sondă. 

— Da. Da. E adevărat, se gîndesc la lucruri oribile, nu? Prefer anima- 
lele. Este unul chiar la nivelul capului nostru. E cît se poate de treaz şi 
creieraşul său e plin doar de frică. Nici ură, nici agresivitate. 

— Este şi prea mic, pentru această lume, observă al doilea astronaut 

— Nu e mai mare ca noi. Nu-i exclus să ne fie de folos. 

— Poate, zise tovarăşul. 

După care minusculele creaturi spaţiale se apropiară de şoarecele ce 
stătea încă adăpostit în vizuina cîrtiţei şi îşi arăta doar vîrful botului ornat 
cu mustăţi. Se apropiară încet, cu prudenţă. Pe neaşteptate, unul din ei se 
afundă pînă la genunchi într-o grămăjoara de pămînt, şi din acel moment 
cei doi încercară să meargă numai pe pietre, rădăcini, bucăţi de lemn. 
Evident, pămîntul tare şi uscat era totuşi prea moale pentru greutatea lor 
neobişnuită. Şoarecele continua să-i spioneze, şi cînd îşi dădu seama că 
aceştia se îndreptau spre el, se convulsionă, încercînd să fugă. 

Dar muşchii nu răspunseră şi, în timp ce panica fierbea din nou în 
minusculul sau creier, primul om spaţial îşi extinse propria-i minte şi intră 
în aceea a micului animal. ÎL calmă, descoperind centrul fricii şi blocîndu-l 
repede cu propria gîndire, pentru a devia apoi impulsurile nervoase spre 
centrii plăcerii. Astronautul făcu totul fără efort, în cîteva clipe. Şoarecele 
se relaxă, radiind de bucurie, şi renunţă la orice tentativă de fugă. Atunci 
cel de-al doilea individ lărgi intrarea tunelului, ridică şoarecele fără greu- 
tate şi îl purtă înăuntrul discului zburător. 

Alte două persoane, de astă dată femei, veniră în întîmpinarea cosmo- 
nauţilor. Imediat, aceştia intrară, în camera argintie a astronavei, cărînd în 
spate şoarecele. Femeile, evident sincronizate pe gîndurile bărbaţilor, nu 
aveau nevoie să fie informate asupra celor petrecute. Pregătiseră deja o 

masă de operaţie puternic iluminată şi o serie întreagă de instrumente 
frumos ordonate. 

— Sînt gata, zise una dintre străine. Putem începe imediat. 

Ca şi cea a colegilor, şi pielea sa era galbena; părul era de un porto- 
caliu aprins. leşiţi din scafandre, toţi erau îmbrăcați mai mult sau mai puţin 
la fel, în pantalonaşi scurţi şi fără pantofi, dată fiind atmosfera caldă a 
navei. 

— Am practicat un sondaj, zise a doua cosmonaută. Sînt toţi adormiti; 
sînt înafara conştiinţei lor 

— Ştim, spuseră bărbaţii. 

— Am căutat informaţii jur-împrejur... am găsit ceva foarte interesant: 
animalul se cheamă şoarece, şi e creatura cea mai mică şi inofensiva de pe 
Pămînt. E vegetarian şi practic e vînat de orice alt animal al acestei 
curioase planete. Dacă a reuşit să supraviețuiască, o datorează dimensiu- 
nilor sale; unica sa abilitate e cea de a se ascunde. 

Între timp întinseseră şoarecele pe masa de operaţie. Unde el continua 
să radieze de fericire, în timp ce bărbaţii se duceau să se schimbe şi să se 
curețe, una dintre femei umplu o seringă mare. Înfipse acul aproape de 
coada animalului. Şoarecele se relaxă deplin. Apoi cele două femei îi 
schimbară poziţia, îl manevrau cu dezinvoltură, ca şi cum nu ar fi avut 
greutate; de fapt, ţinînd cont de forţa de gravitație pentru care fuseseră ele 
create, animalul nu părea să cîntărească aproape nimic. 

Cînd ceilalți se întoarseră, toți patru începură să lucreze împreună, 
rapid, cu mare abilitate: evident operaseră deja în „echipă” de multe ori, în 
trecut. Şoarecele stătea acum cu burta în jos, cu picioarele atîrnînd. Unul 
dintre bărbaţi îi aplică pe bot o mască în forma de con şi dădu drumul la 
oxigen. Altul îi rase creştetul capului cu o maşină de ras deosebită. Femeile 
începură îndepărtarea calotei craniene. Apoi, utilizînd trepane-laser, des- 
prinseră calota şi o înmînară unuia dintre camarazi, care o puse într-un 
recipient plin cu o soluţie luminoasă. Astfel, creierul rămase descoperit. 

Pe urmă cele două femei apropiară o maşină montată pe rotile, avînd 
un fel de cupolă fixată la o articulaţie universală. Cobortră cupola respec- 
tivă deasupra creierului şi apăsară un buton. Sute de fire metalice extrem 
de subțiri răsăriră din pavilion şi femeile începură să le conecteze cu 
diferite părți ale creierului. Bărbatul însărcinat cu controlul fluxului de 
oxigen merse să ia o altă maşină, extrase cîteva tuburi şi începu să pom- 
peze un fluid în venele şoarecelui, în acest timp. Tovarăşul său se ocupa de 
calota craniană conservată în soluţia luminoasă. 

Toţi patru munceau intens, dar fără să simtă oboseala. Minusculul cre- 
ier al şoarecelui era acum de cinci ori mai mare; atît prin forma generală, 
cît şi prin circumvoluţiuni aducea cu un creier uman în miniatură. Forma 
calotei craniene extirpate se adapta acum noii forme a creierului, şi cînd o 
aplicară la loc, unica diferenţă vizibilă pe capul micului animal fu un stra- 
niu, mare cucui deasupra ochilor. Sudară fracturile şi uniră buzele plăgii cu 
un fel de plastic; scoaseră tuburile, inserară altele şi în final transformară 
inconştienţa profunda a şoarecelui într-un somn adînc. 

Micuţul animal dormi timp de cinci zile. Dar stările sale se schimbau 
gradat: din somnul imobil trecuse în somn superficial, începînd să se mişte 
tot mai mult. Pînă ce în a şasea zi se trezi. În tot acest timp fusese hrănit pe 
cale intravenoasă, constant masat şi sondat telepatic. Cele patru creaturi 
spațiale intrau pe rînd în mintea sa, alimentînd-o cu diverse informaţii: un 
neuron după altul, o porțiune după alta, creierul mărit fu astfel programat. 
Dădură şoarecelui o cunoaştere ştiinţifică de bază, capacitatea de a înţe- 
lege, cea de a se exprima prin limbaj, şi conştiinţa de sine. Îi furnizară o 
mare cantitate de informaţii şi integrară informaţiile cu o viziune filozofică 
a universului şi a semnificației sale; îl lăsară cum fusese, în ceea ce privea 
emotivitatea, exceptînd agresivitatea şi ostilitatea, şi eliminînd frica. Cînd 
şoarecele în sfîrşit se trezi, ştia cine era şi cum putuse să devină ceea ce 
era. Rămînea tot un şoarece dar, în minunatul miracol al minţii sale, era 
diferit de toţi şoarecii văzuţi vreodată pe planeta Terra. 

Cei patru locuitori ai spaţiului erau toţi în jurul lui, cînd se trezi. 
Gîndurile lor îi urară bine-ai-venit, şi tot ceea ce mintea şoarecelui reuşi să 
exprime fu gratitudine. În sfîrşit, şoarecele se ridică, privi toate din jur, una 
cîte una şi, dîndu-şi seama că există, plînse interior de bucurie. Apoi îi fu 
foame şi îi dădură să mănînce. Pînă la urma puse întrebarea inevitabilă, 
fundamentală: 

= eee? 

— Pentru că avem nevoie de ajutorul tău. 

— Şi cum pot eu să vă ajut, dacă înţelepciunea voastră şi forţa voastră 
sînt fără limite? 

Primul astronaut explică. Erau cercetaşi, cartografi, exploratori şi îşi 
lăsaseră în urmă, la ani-lumină distanţă, planeta lor natală, un glob gigantic 
avînd aceleaşi dimensiuni ca ale planetei Jupiter. lată motivul staturii lor 
mici şi a incredibilei lor densități. Chiar cîntărind pe Terra doar o fracțiune 
din ceea ce cîntăreau acasă la ei, rămîneau tot mai grei decît orice altă 
creatură de aceleaşi dimensiuni... Şi de aceea, mergînd pe Terra, riscau în 

orice moment să se afunde iremediabil. Puteau — da — să se aşeze oriunde 
cu astronava lor, dar, pentru a aduna toate informaţiile de care aveau 
nevoie, era necesar să iasă şi să parcurgă lumea pe jos. Aşa că şoarecele va 
vedea şi va merge în locul lor. 

— Şi pentru toate astea aţi ales un şoarece! exclamă micul animal. De 
ce? Eu sînt cea mai mică şi neapărată dintre creaturi. 

— Acum nu mai eşti, îl asigurară. Nici noi nu purtăm arme, pentru că 
avem mintea noastră; şi în sensul acesta, a ta e ca a noastră. Poţi penetra în 
mintea oricui (cîine, pisică şi chiar om) şi să opreşti impulsurile nervoase 
care merg la centrii urii şi ai agresivităţii, cu viteza gîndului. Ai arma cea 
mai puternica, ai capacitatea de a face ca orice fiinţă vie să te iubească. 
Nu-ţi mai trebuie nimic altceva. 

Astfel şoarecele începu să se integreze micului grup extraterestru ce 
avea sarcina ca să măsoare planeta Terra, s-o exploreze şi să deseneze hărți 
de tot felul. Se furişă pe străzile a sute de oraşe, intră şi ieşi pe nevăzute din 
sute de case, se ascunse în cotloanele de unde putea să asculte discuţiile 
secrete ale potentaţilor care guvernau partea asta sau cealaltă a planetei. 
Parcurse mii de kilometri, traversă mări şi continente a căror existenţă nici 
măcar nu o bănuise. Ascultă lecţii ale profesorilor universitari, auzi marile 
orchestre simfonice, cei mai celebri violonişti şi pianişti. Văzu şi oameni 
ucigîndu-se între ei pentru rațiuni obscure, cu minţile pline doar de ură şi 
frică. 

Apoi, cînd misiunea ajunse la final, şoarecele decise să întrebe cum era 
structurată lumea extratereştrilor. Acum era în stare să evalueze faptele, să 
calculeze probabilitățile, să înfrunte incertitudinile şi să creeze abstracțiuni. 
Şi astfel, într-o seară în care căldura celor cinci mici creaturi umplea con- 
fortabil vehiculul spaţial, micul animal gîndi să-i interogheze pe compa- 
nionii săi asupra locului unde erau născuţi. 

— Era foarte frumos? întrebă. 

— E un loc drăguţ. Frumos... şi plin de muzică. 

— Nu sînt războaie? 

— Nu. 

— Şi nimeni nu ucide din plăcerea de a ucide? 

— Nu. 

— Şi animalele voastre... sînt creaturi ca şi mine? 

— Trăiesc într-un ecosistem al lor special. Noi nu le deranjăm şi nu le 
ucidem. 

— ŞI nu sînt crime ca aici? Omucideri, agresiuni, jafuri? 

— Nu... 

— Îmi veţi permite să trăiesc întotdeauna cu voi? întrebă în sfîrşit. Cu 
voi patru? Măcar să particip la alte misiuni? Voi nu sînteţi cruzi. Nu mă 
veţi alunga între animale. 

Nu răspunseră. Şoarecele încercă să pătrundă în minţile lor. Dar era 
încă un copil în domeniul telepatiei. Şi minţile cosmonauţilor erau ecranate 

Apoi una dintre femei vorbi: 

— Nu poţi veni cu noi. 

— De ce? 

— Pentru un motiv foarte simplu, micul nostru prieten. Ne întoarcem 
acasă. 

— Lăsaţi-mă să mă întorc acasă cu voi. Aceea e şi casa mea... începu- 
tul tuturor gîndurilor mele, a viselor mele, a speranțelor mele. 

— Imposibil. 

— De ce? reîncepu să implore șoarecele. De ce? 

— Dar nu înţelegi? Planeta noastră are aceleaşi dimensiuni ca Jupiter 
în sistemul solar. De aceea sîntem atît de mici faţă de standardul, terestru: 
structura noastră atomică e diferită de a voastră. După unitatea de măsură a 
greutăţii terestre, eu cîntăresc aproape 100 de kilograme — şi tu cîteva 
grame, chiar dacă ai cam aceleaşi dimensiuni ca şi mine. Dacă te-am duce 
pe planeta noastră, ai muri chiar în clipa în care am intra în cîmpul său 
gravitațional. Ai fi complet strivit, n-ar mai rămîne nimic din tine. Nu ne 
poţi cere să te distrugem! 

— Dar voi sînteţi înţelepţi, atoateştiutori! zise şoarecele. Puteţi face 
aproape orice. Schimbaţi-mă! Faceţi-mă asemenea vouă! 

— Faţă de voi, sîntem atoateştiutori... Vocea locuitorilor spaţiului era 
plină de tristeţe, o tristeţe care copleşi întreaga cameră şi umplu de 
dezolare şoarecele. În realitate ştim foarte puţin. Nu putem să te facem 
similar nouă. E deasupra forțelor noastre, dincolo de ceea ce noi putem 
chiar şi să visăm. Nu numai atît, dar nu putem nici măcar desface ceea ce 
am făcut, şi abia acum înţelegem că am comis o gravă eroare. 

— ŞI ce veţi face cu mine? 

— Unicul lucru pe care-l putem face. Să te lăsăm aici. 

— Oh. Nu! Acest gînd fu ca un strigat de agonie 

— Ce altceva putem face? 

— Nu mă lăsaţi aici... îi rugă şoarecele. Orice altceva. Dar nu mă lăsaţi 
aici! Permiteţi-mi să fac drumul cu voi. Şi apoi. Dacă va trebui să mor, voi 
muri. 


— Nu e o călătorie cum crezi tu, îi explicară ei. Spaţiul, pentru noi, nu 
are dimensiuni. Pentru a-ţi face o idee, putem să-ţi spunem doar că e o 
iluzie. Cînd ne înălțăm deasupra atmosferei terestre, sîntem ca şi aspiraţi de 
spaţiu, şi mergem în sistemul nostru planetar. Nu ar fi, deci, un voiaj făcut 
în compania noastră, ci numai un pas spre moarte. 

— Lăsaţi-mă să mor cu voi! 

— Nu... Nu poţi să ne ceri să te ucidem. Nu putem să te ajutăm. 

— Dar voi m-aţi făcut! 

— Te-am schimbat. Te-am făcut să creşti într-un anumit fel. 

— Dar v-am cerut-o eu? M-aţi întrebat dacă vreau să fiu astfel? 

— Îţi cerem iertare, nu. 

— ŞI atunci, ce trebuie să fac? 

— Să trăieşti. E tot ceea ce putem să-ţi spunem. Trebuie să trăieşti. 

— Şi cum? cum să fac să trăiesc? Un şoarece se ascunde în iarbă şi 
cunoaşte numai doua lucruri: frica şi foamea. Nu ştie nici măcar că există 
şi nu ştie nimic din uriaşa lume nebună care-l înconjoară. Dar voi m-aţi 
făcut conştient... 

— Ți-am dat şi mijloacele pentru a te apăra, ca tu să poţi trăi fără frică. 

— Şi de ce? de ce ar trebui să trăiesc? 

— Pentru că viaţa e frumoasă şi bună... în sine-însăşi. Şi conţine răs- 
punsul la toate lucrurile. 

— Frumoasă... chiar pentru mine? Şoarecele îi privi şi îi imploră să-l 
privească. Ce vedeţi? Un şoarece. În toată lumea nu există o creatură ca 
mine. Trebuie să mă întorc între şoareci? 

— Poate 

— ŞI să discut filozofie cu ei? Să le deschid eu mintea? Sau va trebui 
să am raporturi cu acele biete creaturi fără inteligenţa? Ce va trebui să fac? 
Voi sînteţi înţelepţi. Spuneţi-mi-o. Va trebui să adun provizii între rădăcini 
şi gunoaie? 

— Să nu luăm discuţia de la capăt, răspunseră locuitorii spaţiului. Vei 
rămîne singur, însă nu trebuie să-ţi fie frică. 

Atunci şoarecele îşi prinse capul între lăbuţe şi medită asupra stării de 
fapt a lucrurilor. Şi cînd îl întrebară unde ar vrea să fie lăsat, răspunse: 

— Unde m-aţi găsit. 

Aşa că, încă o dată, discul zburător ateriză noaptea în grădina din spate 
a casei de la periferie. Încă o dată ușa argintie se deschise, şi de data 
aceasta ieşi şoarecele. Şoarecele rămase acolo, iar discul zburător se înălță 
într-un vîrtej de frunze moarte şi zbură, învîrtindu-se în jurul său ca o 

sfirlează: un punctişor de aur care se pierdu în noapte. Şi micul animal 
rămase acolo, singur, să contemple propria eternitate. 

O pisică, trezită de foşnetul frunzelor, înaintă spre şoarece, dar se opri 
la cîțiva centimetri de el, văzînd că nu fuge. Atunci întinse o labă. Şi laba 
ramase ca paralizată. Luptînd, reuşi să-şi reia controlul corpului... şi fugi, 
în timp ce şoricelul rămase pe loc. 

Apoi şoarecele adulmecă aerul, se orientă, şi se îndreptă spre gaura 
vechii galerii săpată de cîrtiţe. Ajunse la culcuş, unde un cuplu, mascul şi 
femelă, stăteau pitiți. Sondă minţile lor şi găsi foame şi frică. 

Atunci se întoarse şi în fugă ieşi din nou la aer. Se opri, gîfiind şi plîn- 
gînd în sinea sa. Înălță capul spre cer, şi îşi extinse înainte disperat mintea, 
dar ceea ce încerca să ajungă din urmă era deja la depărtare de ani-lumină. 

— De ce? De ce? zise şoarecele pentru sine-însuşi, între suspine. Sînt 
atît de buni... atît de înţelepţi... De ce mi-au făcut asta? 

Apoi se îndreptă spre casă. Devenise expert în a intra în case. Şi doar o 
cameră blindată putea să-l oprească. Alese traseul adecvat şi se strecură în 
pivniţă. 

Deplasîndu-se între oscilantele pînze de păianjen ale mirosurilor carac- 
teristice locuinţelor omeneşti deosebi mirosul acut al brînzei şi îl urmă pînă 
sub o scara unde era instalată o capcană pentru şoareci. Era un fleac primi- 
tiv, cu un resort şi un fir de sîrmă răsucită în spate şi ţinută închisă de un 
mic laţ. Bucăţica de brînză era pusa pe laţ şi la cea mai mică atingere 
capcana s-ar fi declanşat. 

Copleşit de mila pentru ghinionistele şi micile fiinţe din propria-i rasă, 
pentru delicateţea lor, slăbiciunea lor dezarmată, foamea lor inconștientă 
care le împingea să cadă într-o cursă atît de simplă şi grosolană. Şoarecele 
încercă pe neaşteptate o senzaţie de triumf, de supremă împlinire. Acum 
înţelegea ceea ce locuitorii spațiului ştiuseră dintotdeauna, că primise darul 
cel mai de preţ al universului... conştiinţa de a exista. Şi în lumina ameţi- 
toare, orbitoare, amăgitoare, uimitoare a acestei conştiinţe, şoarecele văzu 
toate lucrurile şi pricepu că toate sînt finite. Atunci înţelese sensul lucru- 
rilor trecute şi viitoare, şi nu-i mai fu frică, nici nu se mai simţi singur. 


Dimineaţa următoare, omul care trăia în casa din mahala cobori în 
pivniţă şi lăsă să-i scape un strigăt de satisfacție. 

— L-am prins! ţipă el înspre scară, restului familiei. În sfîrşit, am prins 
ticălosul! 

Dar omul, în realitate, nu observase aproape nimic, nici soţia sau fiii 

săi, cu atît mai puţin lumea care îl înconjura. Adică, chiar dacă văzuse că în 
capcana era un şoarece mort, nu îşi dădu seama ca acela era un şoarece 
puţin diferit de alţii. leşi din grădiniţa din spate, ţinînd cadavrul şoarecelui 
de coadă şi îl aruncă dintr-o mişcare în grădina vecinului. 

— Na, poate are nevoie de el, zise şi rise zgomotos. 


Traducere de LUCIAN MERIȘCA 


